   ممبئي (ويب ڊيسڪ) بالي ووڊ جي ليجنڊ اداڪارا سري ديوي جي قتل جي خبرن بابت تي سندس مڙس بوني ڪپور جو بيان سامهون اچي ويو. گذريل سال سڄي دنيا ۾ مداحن کي سوڳوار ڪري ويل ڀارتي اداڪارا سري ديوي جي موت بابت ڪجهه ڏينهن اڳ ڀارتي رياست ڪيرالا جي ڊائريڪٽر جنرل پوليس رشي راج سنگهه انڪشاف ڪيو هو ته اداڪارا جو موت ڀاٿ ٽب ۾ ٻُڏڻ سبب نه ٿيو پر کيس قتل ڪيو ويو هو. رشي راج سنگهه جي ان انڪشاف بالي ووڊ ۾ ٿرٿلو مچائي ڇڏيو پر هاڻي سري ديوي جي موت جي حوالي سان گردش ڪندڙ انهن خبرن تي پروڊيوسر بوني ڪپور ميدان ۾ اچي ويو آهي. بوني ڪپور چيو ته اها خبر نه پر ڪنهن جي دماغ جي ٺاهيل ڪهاڻي آهي ۽ نه اهڙين بي بنياد خبرن تي ڪو رد عمل ڏيڻ گھرجي، نه ئي رد عمل ڏيڻ جي ضرورت آهي، ڇو جو اهڙيون خبرون لاڳيتو اچي رهيون آهن.